## Pravilnik o registrima ovlaštenih osoba za obavljanje poslova zastupanja u osiguranju i posredovanja u osiguranju i reosiguranju

### NN 97/2013 (26.7.2013.), Pravilnik o registrima ovlaštenih osoba za obavljanje poslova zastupanja u osiguranju i posredovanja u osiguranju i reosiguranju

HRVATSKA AGENCIJA ZA NADZOR FINANCIJSKIH USLUGA

2207

Na temelju odredbi članka 263. stavka 1. točke 2. Zakona o osiguranju »Narodne novine« broj 151/05, 87/08, 82/09 i 54/13) Hrvatska agencija za nadzor financijskih usluga na sjednici Upravnog vijeća održanoj 19. srpnja 2013. godine donijela je

PRAVILNIK

O REGISTRIMA OVLAŠTENIH OSOBA ZA OBAVLJANJE POSLOVA ZASTUPANJA U OSIGURANJU I POSREDOVANJA U OSIGURANJU I REOSIGURANJU

Članak 1.

(1) Ovim Pravilnikom Hrvatska agencija za nadzor financijskih usluga (dalje u tekstu: Agencija) utvrđuje oblik, sadržaj i pravila o načinu vođenja registara pravnih i fizičkih osoba koje imaju pravo na području Republike Hrvatske obavljati poslove zastupanja u osiguranju i posredovanja u osiguranju i reosiguranju.

(2) Registri iz stavka 1. ovoga članka vode se u elektroničkom obliku i u skladu s odredbama ovog Pravilnika, a dostupni su na službenim internetskim stranicama Agencije: http//www.hanfa.hr/.

Članak 2.

Agencija vodi registre:

1. Društava za zastupanje u osiguranju (oznaka: DZ).

2. Obrta za zastupanje u osiguranju (oznaka: OZ).

3. Društava za zastupanje u osiguranju i obrta za zastupanje u osiguranju u stanicama za tehnički pregled vozila (oznaka: DSTP i OSTP).

4. Društava za posredovanje u osiguranju i reosiguranju (oznaka: DP).

5. Zastupnika u osiguranju, odnosno fizičkih osoba koje su dobile ovlaštenje Agencije za obavljanje poslova zastupanja u osiguranju (oznaka: ZO).

6. Posrednika u osiguranju i reosiguranju, odnosno fizičkih osoba koje su dobile ovlaštenje Agencije za obavljanje poslova posredovanja u osiguranju i reosiguranju (oznaka: PO).

7. Banaka koje imaju dozvolu za zastupanje u osiguranju (oznaka: ZB).

8. Stambenih štedionica koje imaju dozvolu za zastupanje u osiguranju (oznaka: ZSŠ).

9. Financijske agencije (oznaka: ZF).

10. HP-Hrvatska pošta d.d. (oznaka: ZP).

11. Društava i fizičkih osoba iz država članica Europske unije i država potpisnica Ugovora o Europskom gospodarskom prostoru (dalje u tekstu: država članica) koje na temelju odredbi Zakona o osiguranju imaju pravo na području Republike Hrvatske neposredno obavljati poslove zastupanja i posredovanja u osiguranju i reosiguranju (oznaka: EN).

12. Podružnica društava iz država članica koje na temelju odredbi Zakona o osiguranju imaju pravo obavljati poslove zastupanja i posredovanja u osiguranju i reosiguranju u Republici Hrvatskoj (oznaka: EP).

Članak 3.

(1) Upis i izmjena podataka u registru provodi se na temelju, primljenih obavijesti subjekata upisa iz članka 2. ovog Pravilnika, primljenih obavijesti nadležnih nadzornih tijela država članica i po službenoj dužnosti.

(2) Svaka promjena podataka upisanih u registar bilježi se na način da se uz podatak koji se mijenja navodi datum prestanka važenja i datum početka važenja novog podatka, te sadržaj novog podatka.

(3) Agencija će kronološkim redoslijedom izdavanja dozvola i ovlaštenja za obavljanje poslova zastupanja u osiguranju i posredovanja u osiguranju i reosiguranju, odnosno upisa u registar subjekta upisa iz članka 11. i 12. ovog Pravilnika, svakom subjektu upisa prilikom upisa u odgovarajući registar dodijeliti jedinstven, nepromjenjiv i neponovljiv registarski broj subjekta upisa (dalje u tekstu: RBS).

(4) RBS se sastoji od dva dijela:

– oznake registra subjekta upisa i

– rednog broja upisa u registar.

REGISTAR DRUŠTAVA ZA ZASTUPANJE U OSIGURANJU

Članak 4.

(1) U registru društava za zastupanje u osiguranju vode se sljedeći podaci:

1. RBS,

2. tvrtka ili skraćeni naziv tvrtke,

3. matični broj društva (MBS) i osobni identifikacijski broj društva (OIB),

4. sjedište društva (grad, ulica),

5. datum i klasa dozvole za rad,

6. datum i klasa prestanka važenja dozvole za rad,

7. ime i prezime članova Uprave društva/ direktora,

8. ime i prezime članova Nadzornog odbora/Upravnog odbora,

9. ime i prezime/tvrtka osnivača/člana društva,

10. ime, prezime i ZO odgovorne osobe u društvu za obavljanje poslova zastupanja u osiguranju/ovlašteni zastupnik u osiguranju,

11. kontakt-podaci društva (elektronička pošta, telefon, telefaks),

12. države članice u kojoj je društvo prijavljeno za obavljanje poslova zastupanja u osiguranju:

– neposredno,

– preko podružnice.

(2) Podaci iz stavka 1. točke 1., 2., 4., 5., 10. i 11. ovoga članka javno se objavljuju u skladu s člankom 1. stavkom 2. ovog Pravilnika.

REGISTAR OBRTA ZA ZASTUPANJE U OSIGURANJU

Članak 5.

(1) U registru obrta za zastupanje u osiguranju vode se sljedeći podaci:

1. RBS,

2. tvrtka ili skraćeni naziv tvrtke obrta za zastupanje u osiguranju,

3. ime, prezime i osobni identifikacijski broj (OIB) vlasnika obrta,

4. matični broj obrtnice (MBO),

5. sjedište obrta (grad, ulica),

6. datum i klasa dozvole za rad,

7. datum i klasa prestanka važenja dozvole za rad,

8. ime, prezime i ZO odgovorne osobe u obrtu za obavljanje poslova zastupanja u osiguranju/ovlašteni zastupnik u osiguranju,

9. kontakt-podaci (elektronička pošta, telefon, telefaks),

10. države članice u kojoj je vlasnik obrta prijavljen za obavljanje poslova zastupanja u osiguranju.

(2) Podaci iz stavka 1. točke 1., 2., 5., 6., 8. i 9. ovoga članka javno se objavljuju u skladu s člankom 1. stavkom 2. ovog Pravilnika.

REGISTAR DRUŠTAVA ZA ZASTUPANJE U OSIGURANJU I OBRTA ZA ZASTUPANJE U OSIGURANJU U STANICAMA ZA TEHNIČKI PREGLED VOZILA

Članak 6.

(1) U registru društava za zastupanje u osiguranju koji obavljaju poslove zastupanja u osiguranju u stanicama za tehnički pregled vozila vode se sljedeći podaci:

1. RBS,

2. tvrtka ili skraćeni naziv tvrtke,

3. matični broj društva (MBS) i osobni identifikacijski broj društva (OIB),

4. sjedište (grad, ulica),

5. datum i klasa dozvole za rad u stanici za tehnički pregled vozila,

6. datum i klasa prestanka važenja dozvole za rad u stanici za tehnički pregled vozila,

7. ime i prezime članova Uprave društva/direktora,

8. ime i prezime članova Nadzornog odbora/Upravnog odbora,

9. naziv i adresa stanice za tehnički pregled,

10. ime, prezime i ZO odgovorne osobe za zastupanje u osiguranju u stanici za tehnički pregled vozila/ovlašteni zastupnik u osiguranju,

11. kontakt-podaci (elektronička pošta, telefon, telefaks).

(2) U registru obrta za zastupanje u osiguranju koji obavljaju poslove zastupanja u osiguranju u stanicama za tehnički pregled vozila vode se sljedeći podaci:

1. RBS,

2. tvrtka ili skraćeni naziv tvrtke obrta za zastupanje u osiguranju,

3. ime, prezime i osobni identifikacijski broj (OIB) vlasnika obrta za zastupanje u osiguranju,

4. matični broj obrtnice (MBO),

5. sjedište obrta (grad, ulica),

6. datum i klasa dozvole za rad u stanici za tehnički pregled vozila,

7. datum i klasa prestanka važenja dozvole za rad u stanici za tehnički pregled vozila,

8. naziv i adresa stanice za tehnički pregled vozila,

9. ime, prezime i ZO odgovorne osobe za zastupanje u osiguranju u stanici za tehnički pregled vozila/ovlašteni zastupnik u osiguranju,

10. kontakt-podaci (elektronička pošta, telefon, telefaks).

(3) Podaci iz stavka 1. točke 1., 2., 4., 5., 9. i 10. i stavka 2. točke 1., 2., 5., 6., 8. i 9. ovoga članka javno se objavljuju u skladu s člankom 1. stavkom 2. ovog Pravilnika.

REGISTAR DRUŠTAVA ZA POSREDOVANJE U OSIGURANJU I REOSIGURANJU

Članak 7.

(1) U registru društava za posredovanje u osiguranju i reosiguranju vode se sljedeći podaci:

1. RBS,

2. tvrtka ili skraćeni naziv tvrtke,

3. matični broj društva (MBS) i osobni identifikacijski broj društva (OIB),

4. sjedište (grad, ulica),

5. datum i klasa dozvole za rad,

6. datum i klasa prestanka važenja dozvole za rad,

7. ime i prezime članova Uprave društva/direktora

8. ime i prezime članova Nadzornog odbora/Upravnog odbora,

9. ime, prezime/tvrtka osnivača/člana društva,

10. ime, prezime i PO odgovorne osobe u društvu/ovlaštenog posrednika u osiguranju i reosiguranju,

11. kontakt-podaci društva (elektronička pošta, telefon, telefaks).

12. države članice u kojoj je društvo prijavljeno za obavljanje poslova zastupanja u osiguranju:

– neposredno,

– preko podružnice.

(2) Podaci iz stavka 1. točke 1., 2., 4., 5., 10. i 11. ovoga članka javno se objavljuju u skladu s člankom 1. stavkom 2. ovog Pravilnika.

REGISTAR ZASTUPNIKA U OSIGURANJU

Članak 8.

(1) U registru zastupnika u osiguranju vode se sljedeći podaci:

1. RBS (ZO),

2. ime i prezime,

3. datum, mjesto i država rođenja i/ili osobni identifikacijski broj (OIB),

4. datum/klasa ovlaštenja za obavljanje poslova zastupanja u osiguranju i skupine/vrste osiguranja za koje ima ovlaštenje za zastupanje,

5. datum/klasa prestanka važenja ovlaštenja za obavljanje poslova zastupanja u osiguranju,

6. države članice u kojoj je zastupnik prijavljen za obavljanje poslova zastupanja u osiguranju.

(2) Podaci iz stavka 1. točke 1., 2., 3. (datum rođenja ili OIB) i 4. ovoga članka javno se objavljuju u skladu s člankom 1. stavkom 2. ovog Pravilnika.

REGISTAR POSREDNIKA U OSIGURANJU I REOSIGURANJU

Članak 9.

(1) U registru posrednika u osiguranju i reosiguranju vode se sljedeći podaci:

1. RBS (PO),

2. ime i prezime,

3. datum, mjesto i država rođenja i/ili osobni identifikacijski broj (OIB),

4. datum/klasa ovlaštenja za obavljanje poslova posredovanja u osiguranju i reosiguranju,

5. datum/klasa prestanka važenja ovlaštenja za obavljanje poslova posredovanja u osiguranju i reosiguranju,

6. države članice u kojoj je posrednik prijavljen za obavljanje poslova posredovanja u osiguranju i reosiguranju.

(2) Podaci iz stavka 1. točke 1., 2., 3. (datum rođenja ili OIB) i 4. ovoga članka javno se objavljuju u skladu s člankom 1. stavkom 2. ovog Pravilnika.

REGISTAR BANAKA, STAMBENIH ŠTEDIONICA, FINANCIJSKE AGENCIJE I HP-HRVATSKE POŠTE d.d. S DOZVOLOM ZA OBAVLJANJE POSLOVA ZASTUPANJA U OSIGURANJU

Članak 10.

(1) U registru banaka vode se sljedeći podaci:

1. RBS,

2. tvrtka banke,

3. sjedište (grad, ulica),

4. tvrtka i sjedište podružnice i ime, prezime i ZO odgovorne osobe za obavljanje poslova zastupanja u osiguranju/ovlašteni zastupnik u osiguranju,

5. datum/klasa suglasnosti Agencije za obavljanje poslova zastupanja u osiguranju,

6. datum/klasa prestanka važenja suglasnosti Agencije za obavljanje poslova zastupanja u osiguranju,

7. datum/klasa dozvole Hrvatske narodne banke za zastupanje u osiguranju.

8. datum/klasa prestanka važenja dozvole Hrvatske narodne banke za zastupanje u osiguranju,

9. kontakt-podaci (elektronička pošta, telefon, telefaks).

(2) U registru stambenih štedionica vode se sljedeći podaci:

1. RBS,

2. tvrtka stambene štedionice,

3. sjedište (grad, ulica),

4. tvrtka i sjedište podružnice i ime, prezime i ZO odgovorne osobe za obavljanje poslova zastupanja u osiguranju/ovlašteni zastupnik u osiguranju,

5. datum/klasa suglasnosti, Agencije, za obavljanje poslova zastupanja u osiguranju,

6. datum/klasa prestanka važenja suglasnosti, Agencije, za obavljanje poslova zastupanja u osiguranju,

7. datum/klasa dozvole, Hrvatske narodne banke, za zastupanje u osiguranju,

8. datum/klasa prestanka važenja dozvole, Hrvatske narodne banke, za zastupanje u osiguranju,

9. kontakt-podaci (elektronička pošta, telefon, telefaks).

(3) Podaci iz stavka 1. točke 1., 2., 3., 4., 7. i 9. i stavka 2. točke 1., 2., 3., 4., 7. i 9. ovoga članka javno se objavljuju u skladu s člankom 1. stavkom 2. ovog Pravilnika.

(4) U registru Financijske agencije vode se sljedeći podaci:

1. RBS,

2. naziv i sjedište,

3. ime, prezime i ZO odgovorne osobe u društvu za obavljanje poslova zastupanja u osiguranju/ovlašteni zastupnik u osiguranju,

4. datum i klasa dozvole za rad,

5. datum i klasa prestanka važenja dozvole za rad,

6. kontakt podaci (elektronička pošta, telefon, faks).

(5) Podaci iz stavka 4. točke 1., 2., 3., 4. i 6. ovoga članka javno se objavljuju u skladu s člankom 1. stavkom 2. ovog Pravilnika.

(6) U registru HP-Hrvatske pošte d.d. vode se sljedeći podaci:

1. RBS,

2. naziv i sjedište,

3. ime, prezime i ZO odgovorne osobe u društvu za obavljanje poslova zastupanja u osiguranju/ovlašteni zastupnik u osiguranju,

4. datum i klasa dozvole za rad,

5. datum i klasa prestanka važenja dozvole za rad,

6. kontakt podaci (elektronička pošta, telefon, faks).

(7) Podaci iz stavka 6. točke 1., 2., 3., 4. i 6. ovoga članka javno se objavljuju u skladu s člankom 1. stavkom 2. ovog Pravilnika.

REGISTAR DRUŠTAVA IZ DRŽAVA ČLANICA KOJA IMAJU PRAVO OBAVLJATI POSLOVE ZASTUPANJA I POSREDOVANJA U OSIGURANJU I REOSIGURANJU NA PODRUČJU REPUBLIKE HRVATSKE

Članak 11.

(1) U registru društava iz država članica koja imaju pravo neposredno obavljati poslove zastupanja i posredovanja u osiguranju i reosiguranju na području Republike Hrvatske vode se sljedeći podaci:

1. RBS,

2. tvrtka i sjedište društva,

3. nadležno nadzorno tijelo,

4. adresa on-line registra u koje je društvo upisano,

5. vrste osiguranja za koje je izdana dozvola, ako je primjenjivo

6. ime i položaj pošiljatelja obavijesti

7. datum zaprimanja obavijesti nadležnog nadzornog tijela.

(2) Podaci iz stavka 1. ovoga članka ovoga članka javno se objavljuju u skladu s člankom 1. stavak 2. ovog Pravilnika.

(3) U registru društava iz država članica koja imaju pravo poslove zastupanja i posredovanja u osiguranju i reosiguranju na području Republike Hrvatske obavljati preko podružnice vode se sljedeći podaci:

1. RBS,

2. tvrtka i sjedište društva,

3. adresa on-line registra u koje je društvo upisano,

4. vrste osiguranja za koje je izdana dozvola, ako je primjenjivo,

5. tvrtka i sjedište podružnice,

6. ime i prezime odgovorne osobe u podružnici,

7. nadležno nadzorno tijelo,

8. kategorija posrednika, ako je primjenjivo,

9. ime i položaj pošiljatelja obavijesti,

10. datum zaprimanja obavijesti.

(4) Podaci iz stavka 3. ovoga članka ovoga članka javno se objavljuju u skladu s člankom 1. stavkom 2. ovog Pravilnika.

REGISTAR FIZIČKIH OSOBA IZ DRŽAVA ČLANICA KOJI IMAJU PRAVO OBAVLJATI POSLOVE ZASTUPANJA I POSREDOVANJA U OSIGURANJU I REOSIGURANJU NA PODRUČJU REPUBLIKE HRVATSKE

Članak 12.

(1) U registru fizičkih osoba iz država članica koje imaju pravo obavljati poslove zastupanja i posredovanja u osiguranju i reosiguranju na području Republike Hrvatske vode se sljedeći podaci:

1. RBS,

2. ime i prezime i adresa,

3. vrste osiguranja za koje je izdana dozvola, ako je primjenjivo,

4. adresa on-line registra u koji je upisan,

5. nadležno nadzorno tijelo,

6. datum zaprimanja obavijesti,

7. ime i položaj pošiljatelja obavijesti.

(2) Podaci iz stavka 1. ovoga članka ovoga članka javno se objavljuju u skladu s člankom 1. stavkom 2. ovog Pravilnika.

(3) Fizičke osobe koje poslove osiguranja u Republici Hrvatskoj obavljaju preko podružnice upisuju se u registar iz članka 11. stavka 3. ovog Pravilnika i na njih se primjenjuje stavak 4. tog članka.

DOSTAVA PODATAKA

Članak 13.

Subjekti upisa iz članka 2. točke 1. do 10. ovog Pravilnika dužni su bez odgađanja pisano obavijestiti Agenciju o uočenom netočnom podatku u registru i dostaviti točan podatak za upis u registar sa dokumentacijom koja dokazuje navedenu promjenu. Subjekti upisa iz članka 2. točke 11. i 12. navedenu obavijest bez odgađanja dostavljaju Agenciji preko svog nadležnog nadzornog tijela.

PODACI KOJE AGENCIJA UPISUJE PO SLUŽBENOJ DUŽNOSTI

Članak 14.

(1) U registre propisane ovim Pravilnikom Agencija po službenoj dužnosti upisuje datum izdavanja/prestanka važenja dozvole odnosno podatke o fizičkim osobama kojima je izdala ovlaštenja za rad i podatke koje primi od nadležnog nadzornog tijela države članice.

(2) Agencija prestaje s javnom objavom podataka iz registra subjekta upisa iz članka 2. ovog Pravilnika kojem je oduzeta ili prestala važiti dozvola odnosno ovlaštenje za rad.

Članak 15.

(1) Stupanjem na snagu ovog Pravilnika prestaje važiti Pravilnik o obliku, sadržaju i pravilima načina vođenja registara zastupnika u osiguranju i posrednika u osiguranju i reosiguranju »Narodne novine« broj 92/09).

(2) Registri koje je Agencija vodila u skladu s odredbama pravilnika iz stavka 1. ovoga članka uskladit će se i nastaviti voditi u skladu s odredbama ovog Pravilnika.

Članak 16.

Ovaj Pravilnik stupa na snagu danom objave u »Narodnim novinama«.

Klasa: 011-02/13-04/28

Urbroj: 326-660-13-1

Zagreb, 19. srpnja 2013.

Predsjednik

Upravnog vijeća

Petar – Pierre Matek, v. r.

Pravilnik, NN 97/2013-2207